ELONGESO 23
Oñgeni Omikanda Vietu Vihonekwa Nokupitiyua?
Opo tuivise nawa “onondaka onongwa” “komalongo aeho nomihoko, nomalaka, novanthu,” tulinga omikanda vilamba pomalaka 750. (Apocalipse 14:6) Oñgeni tulinga ovilinga ovio viepuiya? Tutyilinga nombatelo yo vahoneki ouye auho, novapitiyi valinga ononkhono—aveho Onombangi mba Jeova.
Onondaka tete mbuhonekwa mo Inglesi. Ononkhalamutwe mbo Nombangi mba Jeova, vahongolela ovilinga mo Seketa yo Vahoneki Kombala yo Nombangi mba Jeova ouye auho. Oseketa oyo ihongolela ovahoneki vaundapa mombala, noko no filiyale mbumwe. Mokonda tuna ovahoneki velikalaila, otyo tyitukuatesako okuhoneka ovipuka vikuatesako ovanthu vomihoko aviho. Ngotyo, omikanda vietu vikuatesako ovanthu ouye auho.
Onondaka mbutumwa kovapitiyi. Tyina ovahoneki vatala okuti etyi vahoneka tyikahi nawa, vetyituma mono nomakina ine onokomputadole kovapitiyi ouye auho, opo vapitiye, nokutanga nawa, nokutala inkha tyayandyuluka nawa. Valinga ononkhono opo vaovole “onondaka mbotyotyili mbaviuka” mambukuatesako okuhangununa nawa melaka liavo etyi tyapopia o Ingelesi.—Eclesiastes 12:10.
Ono komputadole mbukuatesako okukanyaukisa ovilinga. Okomputadole kaipingi po vahoneki novapitiyi. Mahi, ovilinga viavo vipondola okukanyauka tyina vaundapesa ono disionaliu mo komputadole, nokuovolola ovipuka ovikuavo viesukisa. Onombangi mba Jeova vena o programa itiwa (MEPS) Sistema de Editoração Eletrônica Multilíngüe, ikuatesako okupitiya momalaka omanyingi, nokuonganeka nawa onondaka nomalutalatu momikanda.
Omokonda yatyi tulingila ononkhono ombo ambuho, alo umwe okupitiya omalaka apopiwa novanthu vehehi? Omokonda Jeova “uhanda ovanthu vatyo aveho vayovolwe iya avakala nenoñgonoko liafuapo konthele yotyili.”—1 Timóteo 2:3, 4.
Oñgeni omikanda vietu vihonekwa?
Omokonda yatyi tupitiyila omikanda vietu momalaka omanyingi?
cjk_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn